stanford-oval/wikipedia huggingface dataset:
אירוויזיון 2017
המדינות המשתתפות > חצי גמר שני

חצי גמר זה התקיים ב-11 במאי, ובו הצביעו גם המדינות הבאות המשתתפות אוטומטית בגמר: גרמניה, צרפת ואוקראינה.
רוסיה, ששירה שובץ להיות שיר מספר 3 בחצי גמר זה, הוצאה מן התחרות זמן קצר קודם לכן, בשל איסור כניסת הזמרת לשטח אוקראינה. לפיכך קודמו השירים ממקדוניה ועד ישראל במקום אחד (4 הפך ל-3 וכך הלאה).
המדינות שהעפילו לגמר הן: אוסטריה, רומניה, הולנד, הונגריה, דנמרק, קרואטיה, נורווגיה, בלארוס, בולגריה וישראל.
| סדר | מדינה | שפה | מבצע | שיר | תרגום לעברית | מיקום סופי | ניקוד סופי | ניקוד השופטים | ניקוד הקהל |
| --- | --- | --- | --- | --- | --- | --- | --- | --- | --- |
| 1 | סרביה סרביה | אנגלית | טיאנה בוגיצ'ביץ' | In Too Deep | עמוק מידי | 11 | 98 | 53 | 45 |
| 2 | אוסטריה אוסטריה | אנגלית | נתן טרנט | Running On Air | רץ באוויר | 7 | 147 | 115 | 32 |
| 3 | מקדוניה מקדוניה | אנגלית | יאנה בורצ'סקה | Dance Alone | ארקוד לבד | 15 | 69 | 29 | 40 |
| 4 | מלטה מלטה | אנגלית | קלודיה פניאלו | Breathlessly | בנשימה עצורה | 16 | 55 | 55 | 0 |
| 5 | רומניה רומניה | אנגלית | אילינקה ואלכס פלוריי | !Yodel It | יודלהיהו! | 6 | 174 | 26 | 148 |
| 6 | הולנד הולנד | אנגלית | O'G3NE (הרכב) | Lights and Shadows | אורות וצללים | 4 | 200 | 149 | 51 |
| 7 | הונגריה הונגריה | הונגרית ורומאני | יוצי פפאי | Origo | מקור | 2 | 231 | 66 | 165 |
| 8 | דנמרק דנמרק | אנגלית | אניה ניסן | Where I Am | איפה אני | 10 | 101 | 96 | 5 |
| 9 | אירלנד אירלנד | אנגלית | ברנדן מארי | Dying to Try | מת לנסות | 13 | 86 | 45 | 41 |
| 10 | סן מרינו סן מרינו | אנגלית | ולנטינה מונטה וג'ימי וילסון | Spirit Of The Night | רוח הלילה | 18 | 1 | 0 | 1 |
| 11 | קרואטיה קרואטיה | אנגלית ואיטלקית | ז'לקו הודק | My Friend | ידידי | 8 | 141 | 37 | 104 |
| 12 | נורווגיה נורווגיה | אנגלית | JOWST ואלכסנדר וולמן | Grab the Moment | תפוס את הרגע | 5 | 189 | 137 | 52 |
| 13 | שווייץ שווייץ | אנגלית | Timebelle (הרכב) | Apollo | אפולו | 12 | 97 | 48 | 49 |
| 14 | בלארוס בלארוס | בלארוסית | Naviband (צמד) | Story of My Life | סיפור החיים שלי | 9 | 110 | 55 | 55 |
| 15 | בולגריה בולגריה | אנגלית | קריסטיאן קוסטוב | Beautiful Mess | בלגן יפה | 1 | 403 | 199 | 204 |
| 16 | ליטא ליטא | אנגלית | פיוזדמארק (הרכב) | Rain of Revolution | גשם של מהפכה | 17 | 42 | 17 | 25 |
| 17 | אסטוניה אסטוניה | אנגלית | קויט טומה ולאורה | Verona | ורונה | 14 | 85 | 16 | 69 |
| 18 | ישראל ישראל | אנגלית | אימרי זיו | I Feel Alive | אני מרגיש חי | 3 | 207 | 75 | 132 |
המדינות המשתתפות > גמר

סדר שלב התחרות שהתקיים ב-13 במאי 2017, החל מ-22:00 שעון ישראל:
| סדר | מדינה | שפה | מבצע | שיר | תרגום לעברית | מיקום סופי | ניקוד סופי | ניקוד השופטים | ניקוד הקהל |
| --- | --- | --- | --- | --- | --- | --- | --- | --- | --- |
| 1 | ישראל ישראל | אנגלית | אימרי זיו | I Feel Alive | אני מרגיש חי | 23 | 39 | 34 | 5 |
| 2 | פולין פולין | אנגלית | קאשה מוש | Flashlight | פנס | 22 | 64 | 23 | 41 |
| 3 | בלארוס בלארוס | בלארוסית | Naviband (צמד) | Story of My Life | סיפור החיים שלי | 17 | 83 | 50 | 33 |
| 4 | אוסטריה אוסטריה | אנגלית | נתן טרנט | Running On Air | רץ באוויר | 16 | 93 | 93 | 0 |
| 5 | ארמניה ארמניה | אנגלית | ארצוויק | Fly With Me | עוף איתי | 18 | 79 | 58 | 21 |
| 6 | הולנד הולנד | אנגלית | O'G3NE (הרכב) | Lights and Shadows | אורות וצללים | 11 | 150 | 135 | 15 |
| 7 | מולדובה מולדובה | אנגלית | פרויקט מכת שמש | Hey, Mamma!‎ | היי מאמה! | 3 | 374 | 110 | 264 |
| 8 | הונגריה הונגריה | הונגרית ורומאני | יוצי פפאי | Origo | מקור | 8 | 200 | 48 | 152 |
| 9 | איטליה איטליה | איטלקית | פרנצ'סקו גבאני | Occidentali's Karma | קארמה מערבית | 6 | 334 | 126 | 208 |
| 10 | דנמרק דנמרק | אנגלית | אניה ניסן | Where I Am | איפה אני | 20 | 77 | 69 | 8 |
| 11 | פורטוגל פורטוגל | פורטוגזית | סלבדור סובראל | Amar pelos dois | לאהוב בשביל שניים | 1 | 758 | 382 | 376 |
| 12 | אזרבייג'ן אזרבייג'ן | אנגלית | דיהאג' (דיאנה האג'ייבה) | Skeletons | שלדים | 14 | 120 | 78 | 42 |
| 13 | קרואטיה קרואטיה | אנגלית ואיטלקית | ז'לקו הודק | My Friend | ידידי | 13 | 128 | 25 | 103 |
| 14 | אוסטרליה אוסטרליה | אנגלית | אייזיאה פיירברייס | Don't Come Easy | לא בא בקלות | 9 | 173 | 171 | 2 |
| 15 | יוון יוון | אנגלית | דמי | This is Love | זוהי אהבה | 19 | 77 | 48 | 29 |
| 16 | ספרד ספרד | ספרדית ואנגלית | מאנל נבארו | Do It For Your Lover | עשה את זה למען אהובך | 26 | 5 | 0 | 5 |
| 17 | נורווגיה נורווגיה | אנגלית | JOWST ואלכסנדר וולמן | Grab the Moment | תפוס את הרגע | 10 | 158 | 129 | 29 |
| 18 | הממלכה המאוחדת בריטניה | אנגלית | לוסי ג'ונס | Never Give Up On You | לעולם לא אוותר עליך | 15 | 111 | 99 | 12 |
| 19 | קפריסין קפריסין | אנגלית | הוביג דמירג'יאן | Gravity | כוח משיכה | 21 | 68 | 36 | 32 |
| 20 | רומניה רומניה | אנגלית | אילינקה ואלכס פלוריי | !Yodel It | יודלהיהו! | 7 | 282 | 58 | 224 |
| 21 | גרמניה גרמניה | אנגלית | לבינה | Perfect Life | חיים מושלמים | 25 | 6 | 3 | 3 |
| 22 | אוקראינה אוקראינה | אנגלית | O.Torvald (הרכב) | Time | זמן | 24 | 36 | 12 | 24 |
| 23 | בלגיה בלגיה | אנגלית | בלאנש (אלי דלוו) | City Lights | אורות העיר | 4 | 363 | 108 | 255 |
| 24 | שוודיה שוודיה | אנגלית | רובין בנגטסון | I Can't Go On | אני לא יכול להמשיך | 5 | 344 | 218 | 126 |
| 25 | בולגריה בולגריה | אנגלית | קריסטיאן קוסטוב | Beautiful Mess | בלגן יפה | 2 | 615 | 278 | 337 |
| 26 | צרפת צרפת | צרפתית ואנגלית | אלמה | Requiem | רקוויאם | 12 | 135 | 45 | 90 |
לוח 12 נקודות

בלוח זה מוצג מי נתן למי 12 נקודות.
| 12 נקודות ל- | 12 נקודות מ- |
| --- | --- |
פורטוגל פורטוגל: שוודיה שוודיה, סן מרינו סן מרינו, לטביה לטביה, ישראל ישראל, ספרד ספרד, צרפת צרפת, ליטא ליטא, ארמניה ארמניה, סרביה סרביה, שווייץ שווייץ, הולנד הולנד, גאורגיה גאורגיה, הונגריה הונגריה, סלובניה סלובניה, פולין פולין, הממלכה המאוחדת הממלכה המאוחדת, צ'כיה צ'כיה
בולגריה בולגריה: מקדוניה מקדוניה, נורווגיה נורווגיה, אסטוניה אסטוניה, בלארוס בלארוס
שוודיה שוודיה: דנמרק דנמרק, פינלנד פינלנד, בלגיה בלגיה
בלארוס בלארוס: אזרבייג'ן אזרבייג'ן, אוקראינה אוקראינה
יוון יוון: מונטנגרו מונטנגרו, קפריסין קפריסין
איטליה איטליה: אלבניה אלבניה, מלטה מלטה
הולנד הולנד: אוסטריה אוסטריה, רומניה רומניה
אזרבייג'ן אזרבייג'ן: איטליה איטליה, פורטוגל פורטוגל
קפריסין קפריסין: יוון יוון
רומניה רומניה: מולדובה מולדובה
הממלכה המאוחדת הממלכה המאוחדת: אוסטרליה אוסטרליה
נורווגיה נורווגיה: גרמניה גרמניה
בלגיה בלגיה: אירלנד אירלנד
הונגריה הונגריה: קרואטיה קרואטיה
מגישי הניקוד

לטביה לטביה - אמינטה סואדוגו
ישראל ישראל - עופר נחשון
מלטה מלטה - מרטה פנץ'
ספרד ספרד - ניאבס אלברס
צרפת צרפת - אלודי גוסיה
ארמניה ארמניה - איווטה מוקוצ'יאן
סרביה סרביה - סאניה ווצ'יץ'
גרמניה גרמניה - ברברה שנברגר
שווייץ שווייץ - לוקה האני
הולנד הולנד - דווה בוב
אירלנד אירלנד - ניקי ביירן
רומניה רומניה - סוניה ארג'ינט-יונסקו
הונגריה הונגריה – צ'ילה טטאר
סלובניה סלובניה - קטרינה צ'אס
פולין פולין - אנה פופק
הממלכה המאוחדת הממלכה המאוחדת - קתרינה לסקאניש
צ'כיה צ'כיה - רדקה רוסיצקה
מדינות אחרות > מדינות שפרשו מהתחרות

בוסניה והרצגובינה בוסניה והרצגובינה - רשות השידור של בוסניה והרצגובינה BHRT הודיעה ב-28 בספטמבר שלא תשתתף בתחרות.
רוסיה רוסיה - ב-22 במרץ 2017 הודיע שירות הביטחון האוקראיני שבעקבות הסכסוך האוקראיני-רוסי, הנציגה הרוסיה לא תוכל להיכנס לאוקראינה עד שנת 2020 ובכך בעצם נמנע ממנה מלהשתתף בתחרות. בנוסף הערוץ הראשון ברוסיה הכריז שלא ישדר את האירוויזיון בשל אי השתתפות הנציגה הרוסייה. בתאריך 13 באפריל 2017 כחודש בלבד לפני גמר התחרות, הודיעה ממשלת רוסיה כי היא תיעדר מהתחרות השנה. אי לכך מספר המתחרים ירד ל-42.
מדינות אחרות > מדינות שהשתתפו בעבר אך לא בשנה זו

אנדורה אנדורה - רשות השידור באנדורה (RTVA) הכריזה שאינה שוקלת הצטרפות לתחרות ב-2017. יתרה מזאת, אין לרשות את היכולות הלוגיסטיות להצטרף בשנה זו.
לוקסמבורג לוקסמבורג - ב-25 במאי 2016, הודיעה רשות השידור בלוקסמבורג (RTL) כי לא תשתתף בתחרות האירוויזיון בשנת 2017. למעשה זאת תהיה היעדרות נוספת, 24 במספר, של המדינה לאחר שפרשה מהתחרות בתום אירוויזיון 1993.
מונקו מונקו - ב-19 באוגוסט אישרה רשות השידור Télé Monte Carlo שלא תחזור השנה לתחרות.
סלובקיה סלובקיה - רשות השידור הסלובקית (RTVS) אישרה ב-23 באוקטובר שלא תחזור לתחרות השנה.
טורקיה טורקיה - רשות השידור הטורקית אישרה ב-24 באוקטובר שלא תחזור לתחרות השנה.
מרוקו מרוקו - ב-31 באוקטובר 2016 נודע כי מרוקו לא חזרה לתחרות ולא נרשמה יחד עם רשימת המדינות המשתתפות הסופיות.
מדינות אחרות > מדינות שאינן חברות באיגוד השידור האירופי

קזחסטן קזחסטן - רשת "Khabar Agency" הקזחית הצטרפה לאיגוד השידור האירופי כחברה בתחילת 2016. השתתפות קזחסטן ב-2017 היא אפשרית. עם זאת, ב-28 בספטמבר ה-EBU הודיע שאם קזחסטן מעוניינת היא יכולה להשתתף בתחרות ללא הזמנה מהמדינה המארחת. רשות השידור הקזחית הודיעה שהיא שוקלת לעומק אפשרות לקיים את הופעת הבכורה שלה והודעה רשמית אם קזחסטן תשתתף תפורסם יחד עם רשימת המשתתפות הסופיות שתפורסם בחודש אוקטובר. אולם, שמה של המדינה לא הופיע ברשימה שפרסם איגוד השידור האירופי.
קוסובו קוסובו - ב-2016 נטען בתקשורת בקוסובו ובאלבניה שרשות השידור בקוסובו (RTK) הוזמנה להשתתף בתחרות ב-2017, אך הודעה זו התבררה לאחר מכן כלא נכונה על ידי איגוד השידור האירופי וה-RTK.
ארצות הברית ארצות הברית - לאחר הופעתו של ג'סטין טימברלייק בגמר התחרות ב-2016, קיימת אפשרות להצטרפות עתידית של ארצות הברית לתחרות. הדבר דומה להצטרפותה של אוסטרליה לתחרות בשנת 2015, לאחר הופעתה של הזמרת האוסטרלית ג'סיקה מאובוי בחצי הגמר השני בשנת 2014. עם זאת, ארצות הברית אינה חברה באיגוד השידור האירופאי, ארצות הברית שידרה את התחרות מקייב. ג'ימי וילסון שמייצג את סן מרינו יחד עם ולנטינה מונטה הוא אמריקאי.
מבצעים חוזרים בתחרות

| מדינה | מבצע | שנים קודמות | מקום |
| --- | --- | --- | --- |
| אזרבייג'ן אזרבייג'ן | דיאנה האג'ייבה | 2016 (כזמרת ליווי) | 17 |
| אסטוניה אסטוניה | קויט טומה | 1998 | 12 |
| אסטוניה אסטוניה | לאורה | 2005 | 20 (חצי גמר) |
| גאורגיה גאורגיה | תמרה גצ'צ'ילדזה | 2009 (כחלק מהרכב) | ההרכב נפסל |
| הולנד הולנד | O'G3NE | 2007 (אירוויזיון הילדים, בשם אחר) | 11 |
| ישראל ישראל | אימרי זיו | 2015 (כזמר ליווי) | 9 |
| ישראל ישראל | אימרי זיו | 2016 (כזמר ליווי) | 14 |
| מולדובה מולדובה | פרויקט מכת שמש | 2010 | 22 |
| סלובניה סלובניה | עומר נאבר | 2005 | 12 (חצי גמר) |
| סן מרינו סן מרינו | ולנטינה מונטה | 2012 | 14 (חצי גמר) |
| סן מרינו סן מרינו | ולנטינה מונטה | 2013 | 11 (חצי גמר) |
| סן מרינו סן מרינו | ולנטינה מונטה | 2014 | 24 |
| סרביה סרביה | טיאנה בוגיצ'ביץ' | 2011 (כזמרת ליווי) | 14 |
ישראל באירוויזיון 2017

אירוויזיון 2017 הוא האחרון ששודר בישראל על ידי רשות השידור. מגיש הניקוד הישראלי, עופר נחשון, חולל שערורייה זוטא כאשר הודיע בשידור חי באירוויזיון על סיום שידורי רשות השידור (במסגרת הקראת הניקוד הישראלי לשאר השירים), דבר שהתפרש באופן שגוי בחו"ל כפרישה מוחלטת של ישראל מהאירוויזיון.
אימרי זיו (זוכה "הכוכב הבא לאירוויזיון") נבחר לייצג את ישראל בתחרות עם השיר "I Feel Alive".
השיר סיים במקום ה-23 עם 39 נקודות.
הערות שוליים

↑  Stories, Eurovision.tv (באנגלית)
↑   איתי שטרן, האירוויזיון, המשדר האחרון של רשות השידור, רשם 15.3% רייטינג, באתר הארץ, 14 במאי 2017
↑  רן בוקר, תם עידן: הערוץ הראשון סיים את שידוריו, באתר ynet, 13 במאי 2017
↑   אירוויזיון 2017: הפרידה מרשות השידור פורשה בעולם כפרישת ישראל מהתחרות, באתר הארץ, 14 במאי 2017
| --- | --- |
בקרת זהויות :  MusicBrainz release group: b186011b-e0f2-41a3-9667-49c8fc03ea90
הזדקנות

ערך זה עוסק בהזדקנות כתופעה ביולוגית. אם התכוונתם לזקנה כתופעה חברתית, ראו .
| --- | --- |

 גורם:  גידול 
 קישורים ומאגרי מידע
 MeSH:  D000375
 
תמונה משפחתית של שלושה דורות, כדוגמה להתפתחות ולהזדקנות. התמונה צולמה בשנת 1929. הזוג הצעיר שמשמאל הוא דוד בן-גוריון ופולה בן-גוריון. הילדים שבתמונה הם ילדיהם של הזוג בן-גוריון והזקן שבתמונה הוא אביגדור גרין – אביו של דוד בן-גוריון.
בצמח אחד יכולות להיות רקמות במצב הזדקנות שונה. העלים הירוקים הם צעירים והצהובים הם זקנים.
הזדקנות היא תהליך בלאי ביולוגי המתרחש בכל יצור רב תאי, בהתאם לגיל היצור, מינו הטקסונומי, המטען הגנטי שלו וסביבתו. אצל אדם החי בחברה עם חקלאות ורפואה מודרניות, מקובל להגדיר את תחילת התהליך בין גיל 40 ל-50 ומוות מסיבוכים קשורי זיקנה מגיע אחרי גיל 75. בחברות אנושיות שחיו בתנאים אחרים בלאי ביולוגי ומוות מזקנה הגיעו בגילים מוקדמים בהרבה.
תהליכי הזדקנות בטבע > הזדקנות בחד תאיים

חיידקים אינם מזדקנים, אולם חלק מהחד תאיים האוקריוטיים, כגון שמרים כן מזדקנים. זאת אף על פי שאין בהם התמיינות לרקמות. חיידק מתרבה על ידי חלוקתו לשנים כך שכל תא בת מכיל חצי מתכולת תא האם. כל תא בת גדל ומרבה את תכולתו וכשמיוצרת כפליים מהתכולה הקודמת, הוא מתחלק שוב לשניים. שמר, לעומת זאת, מתרבה בהנצה. רוב תכולת תא האם נשארת בתא האם, המניץ ממנו תא בת קטן. במקום בו הנץ תא הבת מקרום תא האם נותרת צלקת. שמר עם הרבה צלקות כאלה מתקשה לתפקד והוא למעשה זקן.
תהליכי הזדקנות בטבע > תאי גזע

תאי גזע לא מזדקנים. תאי גזע הם תאים היכולים להתמיין לכל תא של כל רקמה בגוף. אצל האדם יש תאים כאלה רק בעובר ואנשי מדע בדיוני משתעשעים באפשרות לקחת דגימת תאים כאלה מהאדם בעודו עובר כדי לפתח ממנה רקמות חליפיות לאלה שהזדקנו בבגרותו. בצמחים יש פיזור של תאי גזע שמהם מתפתחים מחדש איברים שהזדקנו וקמלו – עלים ופרחים. בחיידקים יש רק תא אחד והוא תא גזע.
ביצית מופרית היא סוג של תא גזע. בשעתו הועלו טענות כאילו ניסוי שיבוט הכבשה "דולי" הוכיח שההזדקנות תלויה גם בתכונות גרעין התא. דולי נוצרה מתא ביצית, שגרעין התא שלו הוחלף בגרעין מתא עטין של כבשה אחרת. דולי דמתה כמעט בכל לכבשה ממנה נלקח גרעין תא העטין. ההבדלים הקלים נבעו ככל הנראה מהעובדה שגם במיטוכונדריה מצוי חומר תורשתי ולא רק בגרעין התא, והמיטוכונדריה הגיעה מתא הביצית ולא מתא העטין. הטענות שנשמעו תחילה, היו, שדולי הזדקנה מהר בהרבה מהכבשה המקורית ממנה נלקח גרעין תא העטין. וההסבר היה שהטלומרים, קצוות חוטי הכרומוזומים, מתקצרים בכל חלוקת תא שאינו תא גזע, עד שהם הופכים לקצרים מדי, והתא מפסיק להתחלק, מת והאיבר הרלוונטי מזדקן. אצל דולי, שוב לפי הטענות הראשוניות, קצוות החוטים האלה היו קצרים יחסית מלכתחילה משום שגרעין התא הראשון שלה לא היה גרעין תא גזע, אלא גרעין שבא מתא שכבר עבר מספר רב של חלוקות. בסופו של דבר הסתבר שמחלותיה של דולי לא היו קשורות דווקא עם ההזדקנות ונמצא בהמשך גם כי לא תמיד היו הטלומרים קצרים יותר בתאי החיות ששובטו, כך שהשאלה נשארה פתוחה.
תהליכי הזדקנות בטבע > הזדקנות בצמחים

המיוחד לצמחים בניגוד לבעלי חיים ולפטריות הוא שיש להם רקמות במצבי זקנה שונים. לצמח יכול להיות עלה זקן לצד עלה צעיר שזה עתה התפתח מתאי הגזע. מלבד זאת, בניגוד לבעלי חיים ולפטריות, הליכי ההזדקנות בצמחים הם בעלי סדר אירועים קבוע – בלאי הרקמות מתרחש תמיד באותו אופן.
כשמביטים בתוחלת החיים של כלל הצמח, ישנם מיני צמחים רבים שהם חד-שנתיים, כלומר, הם מגיעים לגיל מקסימלי של שנה אחת. סוגים שונים של עצים, לעומת זאת, עשויים להגיע לגילאים מופלגים; ידועים עצים שגילם נאמד באלפי שנים. בין העצים הללו נמנים זנים מסוימים של עצי אורן, עצי סקויה, ועצי גינקגו.
תהליכי הזדקנות בטבע > השונות בקצב ההזדקנות בין מיני בעלי חיים

תוחלת החיים, כמו גם הגיל המתועד המקסימלי וקצב הופעת סממני זקנה, משתנים בין מינים שונים של בעלי חיים. בעלי-החיים בעלי תוחלת החיים הקצרה ביותר חיים למשך ימים ספורים, בעוד שמספר מיני בעלי חיים יכולים להגיע לגילאים של עשרות רבות של שנים. הפרט המבוגר ביותר שגילו ידוע בוודאות הוא ממין של צבי גלאפגוס – הוא הגיע לגיל של כמעט 180 שנה.
ככלל, בעלי חיים שבהם פעילויות החיים כולן איטיות גם מזדקנים לאט. גופם של צבי גלאפגוס הגדולים, החיים מאות שנים, עושה כל פעילות לאט. צבים אלה עומדים להיכחד משום שימאים נהגו לאסוף אותם אל הסיפון ולהחזיק אותם הפוכים על הגב – מצב בו צבים אלה יכולים לחיות במשך חודשים לפני שהם מתים מרעב ולספק בשר טרי לימאים. אצל עכברים, לעומת זאת, כל הפעילות המטבולית מהירה. קצב הלב שלהם וקצב נשימתם מהיר בהרבה מזה של האדם וכך גם קצב הזדקנותם – העכברים מעמידים דור חדש תוך שלושה חודשים וגיל שנה הוא גיל זקנה מופלגת עבורם. גם בגוף הצמח ניתן לראות קשר בין קצב הפעילות המטבולית הכללית לבין קצב ההזדקנות: העלים שבהם מתרחשות רוב פעילויות החיים של העץ מזדקנים מהר וגזע העץ שבו יש מעט פעילות חיים מזדקן לאט.
מלבד הקשר למהירות פעילויות החיים, יש גם קשר ברור בין גיל הזדקנות לבין גיל הבגרות המינית ודפוסי ההתרבות. קשר זה ניתן להסביר בעזרת ברירה טבעית.
סימני הזדקנות לפני הגעה לבגרות מינית הם דבר נדיר ביותר (אפילו בתור מחלה זה נדיר). ישנם בעלי חיים העוברים גלגול. הפרפר, למשל, משתנה עם הגיל מזחל לגולם ולבסוף לצורתו הסופית כפרפר. הליך ההזדקנות מופיע רק בגלגול האחרון שלהם. יש פרפרים זקנים אך אין זחלים זקנים. הזחל אינו בוגר מינית ולכן לא מזדקן.
פרטים ממינים שמתרבים לאט מזדקנים לאט.
פרטים ממינים בהם האם מטפלת בצאצאים אחרי לידתם או בקיעתם מהביצה במשך זמן רב, מזדקנים לאט.
פרטים ממינים בהם יש טיפול בנכדים (כגון פילים) מזדקנים לאט.
ביטוי אחר לתלות ההזדקנות בטיפול בצאצאים הוא הזדקנות השיליה. השיליה ביונקים נושאת את המטען הגנטי של העובר אולם היא אינה חלק מעובר ואינה חלק מהאם. במקרים בהם ההיריון מתמשך מעבר למקובל עבור המין הטקסונומי אליו שייך היונק (למשל מעבר לתשעה חודשים באדם) השיליה מתחילה לעבור תהליכי הזדקנות וירידה תפקודית.
ישנן דוגמאות לבעלי חיים דומים יחסית בגודלם אך בעלי תוחלת חיים שונה מאוד. עכבר המעבדה (~25 גרם) חי סביב 3 שנים ואילו פריטים של עטלף מסוג נשפון חום (~15 גרם) תועדו בגיל בטבע בגיל מעל 30 שנה. עובדה זו תומכת בתאוריה כי ההזדקנות היא מנגנון מתואם ומבוקר ולא רק הצטברות של בלאי ונזק לאורגניזם.
מחקר שנערך בצבים טוען שיש בהם שאינם מזדקנים כלל.
תהליכי הזדקנות בטבע > מחלות, לקויות והזדקנות

יש מחלות ולקויות הנוטות להופיע בפרטים רבים לעת זקנה, כמו איבוד שיניים אצל האדם (ואצל יונקים מבויתים שאינם מסדרת המכרסמים) וכמו החלשות הזיכרון. בניגוד לזה, יש מחלות ולקויות שנוטות להופיע רק לעת זקנה ורק אצל פרטים מעטים כמו מחלת אלצהיימר.
ישנן גם מחלות ולקויות המאיצות את ההזדקנות עצמה. יש טענות שאחד הגורמים לבלאי הביולוגי הוא עקות חמצון – מצבי מצוקה ברמת התא והרקמה בהם יש עודף חמצן הגורם לתגובות חמצון כימיות לא רצויות. עקת חמצון יכלה להיות תופעת לוואי להפרשת מי חמצן בעת הפעילות הנורמלית של תאי הדם הלבנים במהלך דלקת. לכן אנשים שאינם מטופלים באנטיביוטיקה כשיש להם דלקות חמורות מאיצים את הזדקנותם. כמו כן, חוסר בוויטמינים גורם למחלות שעשויות גם הן לזרז את ההזדקנות, משום שרבים מהוויטמינים הם חומרים המגנים מחמצון יתר (למשל ויטמין E).
המחזור החודשי הוא תופעה שככל הנראה ייחודית לאדם. הפסקת המחזור החודשי אצל נשים מבוגרות מלווה בהפסקת ייצור ההורמונים אסטרוגן ופרוגסטרון. נשים שבעקבות הפסקת המחזור לא מתחילות לקחת באופן יזום הורמונים אלה, ממקור חוץ גופני, מאיצות את הזדקנותן. על כן גיל הפסקת המחזור מכונה גם "גיל הבלות". הפסקת המחזור מופיעה אצל נשים שונות בגילאים שונים בהתאם למטען הגנטי שלהן ולגורמים סביבתיים כמו מספר הלידות שהיו להן.
ישנן גם מחלות תורשתיות המאיצות הזדקנות. אדם כבן שישים עם תסמונת דאון עשוי להיות במצב בלאי ההזדקנות המקובל לאנשים בני שבעים או שבעים וחמש. קשה לדעת אם הזדקנות מהירה יותר היא חלק מתסמיני התסמונת עצמה או שמא זו תופעה שניונית הנגרמת מהקושי לתת טיפול רפואי טוב לאנשים אלה ומהקושי הכללי לדאוג לרווחתם. תסמונת Hutchinson-Gilford Progeria (תסמונת הילד המזדקן) מאיצה בלא ספק את הזדקנות האדם באופן קיצוני. חולי תסמונת זו נמצאים במצב בלאי זקנתי מתקדם כבר בגיל בו אנשים אחרים הם ילדים לכל דבר. הם לרוב מתים מזקנה לפני גיל שלוש עשרה. בתסמונת זו יש פגם בקידוד לחלבון הנמצא בתוך גרעין התא ופגם זה מפריע לשיעתוקם של קטעי גנום רבים.
עדיין קשה להכליל את מאפייני המחלות המאיצות הזדקנות אולם לגבי מחלות ולקויות המתפרצות בעיקר בזקנה ניתן לומר שהן ביטוי או לנזק שהצטבר עם השנים עד שלעת זקנה הוא עבר סף מסוים והתחיל לתת ביטוי פתולוגי. לקות שמיעה לעת זקנה נגרמת מהתרופפות הדרגתית של עור התוף המלווה בהיחלשות השמיעה הדרגתית שלעת זקנה נעשית חמורה מספיק כדי להזדקק למכשיר שמיעה. קטרקט (למעט קטרקט מולד) נגרם מהצטברות נזקי קרינה לקרנית העין. הסתיידות עורקים היא תהליך המתחיל בגיל ארבע והנזק המצטבר שלו מסכן את האדם בהתקפת לב בסביבות גיל 50. מחלת הנטינגטון היא הפרעה הולכת וגדלה בתיקון ופינוי של חלבונים פגומים בתאים ובסביבות גיל 30 עד 60 (על פי חומרת המחלה) היא גורמת להצטברות והתגבשות של חלבונים פגומים. הווריאציות בצורת הביטוי של מחלה זו נובעות מהווריאציות בנטיית החלבונים של הפרט להיפגם. הנטינגטון היא למעשה מחלה שחושפת את כל הכשלים בהרכבת חלבונים שיצור בריא מצליח להתגבר עליהם. מחלות דומות להנטינגטון באדם ניתן למצוא בפשוטים שביצורים הרב תאיים.
הזדקנות באדם

קשה להצביע במדויק על גיל שיא הכושר באדם. תפקודים שונים של האדם, נעשים באיכותם המיטבית, בגילאים שונים. זאת, הן משום שהגוף מוכן יותר לקראתם והן משום תפקודים שונים דורשים ניסיון נצבר שונה. מערכת החיסון, למשל, ערוכה באופן המיטבי בגיל שנתיים, להתמודדות עם מחלה זיהומית, שהגוף טרם פגש את המיקרואורגניזם המחולל אותה וטרם פגש מיקרואורגניזם דומה לו. התמודדות עם מחוללי מחלות זיהומיות שהגוף כבר נתקל בהם משתפרת בעשורים הראשונים לחיים, עם הצטברות הזיכרון החיסוני, עד שמערכת החיסון עצמה מתבלה באופן משמעותי.
גיל שיא הכוח של מערכת התנועה, הוא כנראה גיל 17, שבו הגוף בממדים של גוף בוגר, השרירים, העצמות ושאר חלקי מערכת התנועה, התבלו אך מעט ותקופת הנעורים, שבה האדם נוטה ליותר פעילות גופנית, מחזקת השרירים, טרם חלפה. ספורטאים, שעברו את גיל 35, נוטים לפרוש ממקצועם.
גיל השיא של היכולת הקוגניטיבית קשה להגדרה. הגיל המיטבי ללמידת דיבור בשפה חדשה הוא הגיל הרך. למידת כתיבה וקריאה אפשרית בגיל הרך אולם היא קלה יותר בסביבות גיל חמש או שש. בעבר נטו לחשוב שהשיפור בהבנת הקריאה והכתיבה בסביבות גיל שש נובע מהניסיון הנצבר בדיבור אולם המחקר בתחום האוטיזם חשף אוכלוסייה שקל לה יותר לקרוא ולאיית וקשה לה יותר לדבר, ביחס לאוכלוסייה הכללית.
לצד התמורות האובייקטיביות ביכולות הגופניות, אין מחלוקת שזיקנה והזדקנות הן תופעות תרבותיות. ידועה למשל אימרה של ולדימיר לנין, לפיה "הדבר הגרוע ביותר בחיים הוא לחיות לאחר גיל של 55 שנה", לעומת זאת, לאור העובדה שתוחלת החיים עולה בעקביות ועמה גם איכות החיים בגילאים מתקדמים, אנשים כמו צבי לניר פועלים על יסוד תפיסה הפוכה, לפיה לאנשים בעלי גיל מבוגר יתרונות עצומים בתחומים חיוניים לאנושות.
הזדקנות באדם > שינויים גופניים

עם חלוף השנים, שינויים גופניים רבים בולטים לעין כגון שיער לבן המופיע עקב איבוד מקורות הפיגמנטציה של שקיקי השיער, כמו כן, קמטים רבים מתרבים כשהעור מאבד את גמישותו. בנוסף, גיל העמידה מביא עמו לעיתים לעלייה במשקל ואחריה ירידה של ממש עם התקדמות הגיל. פעמים רבות תופס שומן את מקומה של רקמת שריר, בייחוד מסביב לגזע הגוף, ואילו הזרועות והרגליים נעשים, בדרך כלל, רזים משהיו. אנשים זקנים נוטים לאבד מגובהם עקב דחיסת חוליות השדרה. דחיסה זו נובעת מאיבוד הדרגתי של סידן מהעצמות, תופעה אשר קיימת לרוב בעיקר אצל נשים בתקופה שלאחר חדלון הווסת, ומיציבה כפופה מחמת איבוד גמישות השרירים. כמו כן, קיימים גם שינויים כימיים הקשורים בתהליך הזקנה, אשר ניכרים גם בריח מסוים האופייני למזדקנים (אנ').
הזדקנות הגוף נכרת בצורך באמצעי טכנולוגיה מסייעת: כמעט כל אדם מעל גיל חמישים זקוק למשקפי קריאה. בשלב מסוים נדרש גם להשתלות שיניים או שיניים תותבות, ומעל גיל שמונים למקל הליכה ולמכשיר שמיעה.
הזדקנות באדם > שינויים פנימיים באיברי הגוף

איברים פנימיים רבים, כמו: לבלב, טחול, כליות, ריאות וכבד קטנים אצל אנשים זקנים, ויעילותם במילוי תפקידם פוחתת. מחזור הדם מושפע אף הוא מתהליך ההזדקנות. יעילות פעולת השאיבה של הלב פוחתת, ותגובת הלב לפעילות גופנית או לחץ, המתבטאת בהגברת קצבו, מוחרפת. כלי הדם שבגוף מאבדים מגמישותם, ונוטים אף להתפתל. העצמות נעשות פריכות וכך גדל הסיכוי כי עצמותיהם של קשישים ישברו בנפילה או בתאונות אחרות. הגוף נעשה רגיש לשינויים חדים בטמפרטורה, וההתאוששות ממחלות עלולה להמשך זמן רב. הנטייה ללקות בזיהומים, והסיכון לחלות בסרטן ובמחלות אחרות אף הוא גדל.
הזדקנות באדם > שינויים במערכת העצבים

עם השנים מתמעטים תאי העצב וגם הקשרים ביניהם עד שהחסרון בהם מגיע להיות בעל השפעה פתולוגית. אספקת הדם למוח ולחלקים אחרים של מערכת העצבים קטנה בשל ההידרדרות הכללית של מחזור הדם. תהליך זה מאיץ מוות של תאי מוח והפחתת יעילות של תאי מוח שאינם מתים. קיימת שקיעה הדרגתית במצבו של המוח אשר עלולה להביא עימה ירידה בכושר האינטלקטואלי. פעולות אחרות הקשורות למוח גם הן מאבדות מיעילותם: רפלקסים וכלל התנועות נעשים איטיים יותר, והזיכרון, בייחוד של מאורעות מן הזמן האחרון, עלול אף הוא להידרדר.
הרבה מחלות שפוקדות אנשים מעטים לעת זקנה כגון מחלת הנטינגטון ומחלת אלצהיימר הן מחלות עצבים הקשורות להרס מבנה החלבונים. תאי העצב נוטים להיפגע ממחלות אלה יותר מתאים אחרים התפקיד החיוני של הממברנה שלהם ובגלל הנפח הנמוך של שלוחותיהם (האקסונים והדנדריטים). חלבונים בעלי מבנה כללי פגום שאינם מטופלים נוטים להצטבר בממברנה או להתגבש בתוך גוף התא ולחסום את שלוחות תאי העצב.
עם ההתבגרות וההזדקנות זקוק האדם לפחות שעות שינה ביממה. תינוק ישן יותר מילד, ילד יותר ממבוגר ומבוגר יותר מזקן. הקשר בין תפקוד המוח לבין תהליך זה טרם הובהר.
הזדקנות באדם > הזדקנות מערכת הרבייה

מערכת הרבייה של האישה, בניגוד לשל הגבר, מזדקנת ומפסיקה לתפקד כליל בגיל מוקדם יחסית, והאישה אינה מסוגלת עוד להרות וללדת. הגיל הממוצע של הזדקנות מערכת הרבייה הנשית הוא: 51. הגבר, בניגוד לאישה, מסוגל להוליד לכל אורך חייו. עם זאת, התפקוד המיני של הגברים יורד ככל שהם מתבגרים.
השפעות הזקנה על הגבר:
מגיל ארבעים הגבר מפחית בדרך כלל את ייצור ההורמון טסטוסטרון בכאחוז אחד בכל שנה. כמו כן, פוחת ייצור תאי הזרע שלו עם ההזדקנות. כאמור, תדירות יחסי המין של הגבר הזקן יורדת, והתגובה המינית שלו איטית יותר. לא ברור אם הדבר קשור לירידה בייצור הטסטוסטרון, מאחר שישנם גברים שרמות הטסטוסטרון שלהם בגיל שבעים ואף יותר גבוהות יותר מאלה של גברים צעירים. בנפח האשכים וברמות הגונאדוטרופינים ישנה עלייה בגבר המזדקן.
השפעות הזקנה על האישה:
אצל האישה, כאמור מערכת הרבייה מפסיקה לתפקד בגיל חמישים ואחת בממוצע במדינות המפותחות. הסיבה לכך היא הפסקת המחזור והביוץ, הנגרמת כשאין מספיק ביציות בשחלות כדי לייצר מספיק הורמונים להשלמת המחזור. חוסר הפוריות באישה הוא תהליך מתמשך שכבר ניכר בגיל 35; אצל אישה מעל הגיל הזה ישנם סיכונים גבוהים יותר לפגמים גנטיים בתינוקות או למיתתן בזמן הלידה. כמו כן, מעל גיל זה הנשים מתקשות להרות ולשמור על הריון. ישנן שתי תאוריות שאינן מוכחות מדעית לסיבת הפסקת כושר הפוריות באישה בגיל מוקדם כל כך.